Uma Thurman

Uma Turman (, g. 1970 m. balandžio 29 d. Bostone, Masačusetse, JAV) – garsi amerikiečių kino aktorė, filmų prodiuserė. Ji daugiausiai vaidina pagrindinius vaidmenis įvairaus žanro filmuose – romantinėse komedijose, dramose, mokslinės fantastikos, veiksmo trileriuose. Uma Thurman geriausiai žinoma iš Quentin Tarantino sukurtų filmų. Tarp garsiausių jos darbų yra „Pavojingi ryšiai“ (1988), „Bulvarinis skaitalas“ (1994), „Gataka“ (1997) ir du „Nužudyti Bilą“ filmai (2003–2004).

Šiuo metu Uma Thurman yra „Virgin Media“ korporacijos Jungtinėje Karalystėje „veidas“ ir, kartu su Scarlett Johansson, modeliuoja rankines bei kitus mados aksesuarus drabužių dizaineriui Louis Vuitton. Būdama 1,8 m. ūgio, ji yra viena iš aukščiausių Holivudo aktorių.

 Biografija 
 Šeima ir jaunystė 

Thurman motina, manekenė Nena Birgitte Caroline von Schlebrügge, gimė 1941 m. Meksikoje, Meksiko mieste, vokiečių didiko Friedrich Karl Johannes von Schlebrügge ir Birgit Holmquist, kuri kilusi iš Treleborgo Švedijoje, šeimoje. Thurman senelė Birgit Holmquist buvo laikoma gražiausia Švedijos moterimi, ji 1930 metais pozavo nuogos moters skulptūrai, kuri tebestovi Smygehuko uosteUma Thurmans mormor staty i Trelleborg , švedų kalba, 30 July 2006.. Thurman tėvas Robert Alexander Farrar Thurman gimė Niujorke, teatro aktorės Elizabeth Dean Farrar ir „Associated Press“ redaktoriaus bei Jungtinių Tautų vertėjo Beverly Reid Thurman Jaunesniojo, šeimoje. Umos motina 1964-aisiais buvo trumpai susituokusi su LSD guru tituluojamu Timothy Leary, kai juos supažindino Salvadoras Dali; 1967 metais ji vedė Thurman tėvą.

Robert Thurman, vėliau tapęs gerbiamu Kolumbijos universiteto tibetiečių budizmo studijų profesoriumi, buvo pirmas vakarietis, įšventintas Tibeto budistų vienuoliuRobert Thurman Doesn't Look Buddhist, anglų kalba, 5 May 1996. . Savo vaikus jis mokė budistų tikėjimo; Umos vardas tibetiečių kalba reiškia Dbuma Chenpo („db“ – tyla; Mahamadhyamaka pagal Sanskritą reiškia „Didįjį Vidurinį Kelią“). Uma Thurman taip pat turi tris brolius – Ganden (g. 1971), Dechen (g. 1973) ir Mipam (g. 1978), bei pusseserę iš ankstesnės tėvo santuokos – Taya (g. 1960). Vaikystėje Uma su savo broliais daug laiko praleido Almoroje, Indijoje, kur jų namus kartais lankydavo Dalai LamaTiscali Film and TV , Uma Thurman biography, anglų kalba..

Kadangi Robert Thurman dažnai keliaudavo po įvairius universitetus, šeima vis keldavosi gyventi iš vienos vietos į kitą. Kai buvo vaikas, Uma daugiausiai gyveno Amherste, Masačusetso valstijoje ir Vudstoke, Niujorke. Mokykloje iš Thurman buvo šaipomasi dėl jos kaulėtos figūros ir aukštumo, neįprasto vardo (kartais Thurman būdavo vadinama Uma Karun vietoj jos įprasto vardo) ir 11 dydžio kojųThurman's Foot Rage , anglų kalba, 30 July 2006. (kurias Quentin Tarantino vėliau mielai panaudojo filmuose su ja). Netgi draugai kartais akcentuodavo keistas Umos savybes – kai Thurman buvo 10 metų, draugo motina pasiūlė jai atlikti nosies operaciją.

2001-aisiais metais, „Talk“ žurnalo interviu Thurman atskleidė, jog vaikystėje ji jautė nepatrauklumo baimęSherry Kahn. Talk , Golden Girl Uma admits to having Body Dysmorphic Disorder, anglų kalba, 15 May 2001..

Uma Thurman lankė Northfield Mount Hermon parengiamąją internatinę mokyklą Norfilde, Masačusetse, kur ji pirmą kartą įgavo aktorinės patirties, vaidindama mokykliniuose spektakliuose. Uma buvo neatletiška ir vidutiniškai mokėsi, tačiau dar būdama visai jauna, vaidyboje pranoko visus. Talentų ieškotojai pastebėjo jos atliktą Abigeilės vaidmenį Artūro Milerio pjesėje „Salemo raganos“Alex Schoumatoff. Vanity Fair, The life and career of Uma Thurman, anglų kalba, January 1996.  ir įtikino pradėti profesionalės karjerą. Thurman metė vidurinę mokyklą, kad galėtų pradėti savo naująją aktorystės karjerą Niujorke ir ėmė lankyti Profesionalią vaikų mokyklą Manhetene, iš kurios ji buvo išmesta.

 Karjera 
 Ankstyvieji darbai, 1987–1989 m. 

Uma Thurman savo, kaip modelio, karjerą pradėjo būdama penkiolikosHarper's Bazaar, Uma on Men, Movies and Motherhood, anglų kalba, 1 March 1998. . Ji pasirašė sutartį su „Click Models“ agentūra ir ėmė sekti motinos pėdomis – stovėdama buvo beveik šešių pėdų ūgio su natūraliai išstypusiu kūno sudėjimu. Thurman sulaukė greito pasisekimo ir netrukus tapo „Glamour“ moterų žurnalo modeliu. 1989-aisiais metais Uma pasirodė ant „Rolling Stone“ žurnalo viršelioRolling Stone, Rolling Stone cover archive, anglų kalba..

Thurman debiutas kine įvyko 1988-aisiais, kai per metus ji pasirodė keturiuose filmuose. Pirmieji jos darbai buvo komedija apie vidurinės mokyklos mokinius filme „Johnny Be Good“ ir trileris „Kiss Daddy Goodnight“, tačiau abu kūriniai ypatingo dėmesio nesulaukė, tad Uma savo pirmuoju pasirodymu didžiojoje scenoje pripažinimo nepelnė. Kitas vaidmuo Thurman buvo skirtas „Barono Miunhauzeno nuotykiuose“, kur ji suvaidino Venerą, šalia Vulkano Oliver Reed. Tuokart, aktorė nuoga trumpai pasirodė scenoje, vaizduojančioje Sandro Botičelio paveikslą „Veneros gimimas“. Su 46 mln. dolerių biudžetu ir uždirbtais 8 mln., filmas tapo visiška komercine nesėkmeIMDb business data for The Adventures of Baron Munchausen, anglų kalba. .

Ketvirtuoju Umos Thurman vaidmeniu tapo Cécile de Volanges, filme „Pavojingi ryšiai“ (Dangerous Liaisons). Ši rolė tapo Umos pripažinimu, ja susidomėjo kino industrijos atstovai ir plačioji visuomenė. Aktorės Glenn Close ir Michelle Pfeiffer pelnė Oskarų nominacijas už savo vaidmenis, o Thurman atiteko didelis dėmesys dėl scenos, kurioje ji nusifilmavo pusnuogė. Po tokios atviros filmo vietos, Umai pasidarė nesauguAllMoviePortal: About Uma Thurman, anglų kalba  ir ji beveik metams išvyko į Londoną, kur nedėvėdavo tik pridengiančių rūbų.

Po „Pavojingų ryšių“ išleidimo, žurnalai ir kiti žiniasklaidos leidiniai, troško kuo daugiau sužinoti apie Umą Thurman. Aktorė sulaukė ypatingų pagyrų iš Džono Malkovičiaus, kuris Umos intelektą apibūdino kaip išskirtinį ir pasakė, jog ji – nevienadienė žvaigždėPeople Weekly 31.n5, “Dangerous Liaisons’ violated beauty, Uma Thurman, 18, is a little risky herself”, anglų kalba, 6 Feb 1989. .

 Pagrindiniai darbai, 1990–1993 m. 

1990 metais, Thurman kartu su Fred Ward atliko pagrindinį vaidmenį provokuojančioje seksualinėje dramoje „Henris ir Džuna“ (Henry & June). Kadangi šis filmas buvo pirmasis, gavęs amerikietišką NC-17 reitingą (rekomenduojama žiūrėti nuo 17 metų), plačiai rodomas nebuvo, tačiau tai – vienas iš darbų, vertų paminėti Thurman karjeroje. Kritikai palankiai įvertino pagrindinį jos vaidmenį; „The New York Times“ rašė, jog Thurman, įkūnijusi veikėją Džuną, kilusią iš Bruklino rajono, filme ne tik itin gerai išvystė jos charakterį, bet ir atspindėjo savo asmenines savybes, idealiai atitikusi skirtą rolęJanet Maslin. The New York Times, “A Writer’s Awakening to the Erotic”, anglų kalba, 5 October 1990. .

Pirmuoju Umos Thurman vaidmeniu dideliame kino projekte tapo režisieriaus Gus Van Sant 1993-ųjų metų, Tom Robbins romano „Even Cowgirls Get the Blues“, adaptacija. Šis filmas tapo kritikos ir finansine nesėkme; Thurman už jį netgi buvo nominuota Auksinės avietės apdovanojimui už blogiausią aktorę. Laikraštis „The Washington Post“ jos vaidybą aprašė kaip paviršutinišką, vaidmenį – pasyvų, visiškai netinkantį pačios aktorės charakterizacijaiJoe Brown. The Washington Post, Even Cowgirls Get the Blues, anglų kalba, 20 May 1994. . 1993-aisiais Uma taip pat suvaidino pagrindinę veikėją dramoje „Pasiutęs Šuo ir Glorija“ (Mad Dog and Glory), kartu su Robertu De Niro, bet šis kūrinys patyrė piniginę nesėkmę. Vėliau, tais pačiais metais, Uma dirbo su įžymiuoju Stanley Kubrick, kuris kūrė filmą „Wartime Lies“, tačiau dėl asmeninių režisieriaus bėdų, niekada nepasirodžiusį kino teatruose. Thurman įvardijo, kad darbas su šiuo žmogumi buvo blogiausia jos aktorinė patirtisErik Hedegaard. Rolling Stone magazine, A Magnificent Obsession, anglų kalba, April 2004..

 1994–1998 m. 

Po „Pasiutusio Šuns ir Glorijos“, Uma dalyvavo Kventino Tarantino filmo „Bulvarinis skaitalas“ (Pulp Fiction) atrankoje. Tarantino nė neketino jos priimti vaidinti, ypač kai pamatė Thurman atliekančią paskutinįjį, Glorijos, vaidmenį, tačiau po dalykinio pietų susitikimo, staigiai persigalvojo ir nutarė jai paskirti seksualiosios Mios rolę. „Bulvarinis skaitalas“ tapo vienu iš sėkmingiausių visų laikų kultinių filmų su 8,5 mln. dolerių biudžetu ir uždirbtais, beveik 214 mln., doleriųPulp Fiction box office information. . „The Washington Post“ parašė, jog Thurman šiame kūrinyje atrodė kaip sunkiai nuspėjama, žavinga gangsterio draugė, dėvinti juodą perukąDesson Howe. The Washington Post, Pulp Fiction review, anglų kalba, 14 October 1994. . Perukas, aišku, buvo Tarantino stiliaus detalė, kuriai, dėl mažo filmo biudžeto, smarkiai pasipriešino komandos visažistas J. Sidebottom. Kitais metais, po filmo pasirodymo, Thurman buvo nominuota Oskarui už geriausią antrojo plano aktorę. Žurnalas „Entertainment Weekly“ pažymėjo, kad iš penkių, tais metais Oskaro nominacijas gavusių moterų, tik Thurman gali tvirtinti, jog jos pasirodymas tikrai įtiko žiūrovamsJed Spingarn. Entertainment Weekly, “Uma Thurman: her piercing role in ‘Pulp’ is not for the fainthearted”, anglų kalba, March 1995. . Be to, Uma Thurman tapo viena mėgstamiausių Kventino Tarantino aktorių – 2003-aisiais, duodamas interviu „Time“, jis pasakė, kad Thurman priskiria prie savo „deivių“ Garbo ir DietrichJosh Tyrangiel. Time Magazine , The Tao of Uma, anglų kalba..

1996-aisiais, kartu su Janeane Garofalo, Thurman vaidino šviesiaplaukę supermodelį, pakankamai sėkmingoje romantinėje komedijoje, „Tiesa apie kates ir šunis“ (The Truth About Cats & Dogs). 1998 metais ji suvaidino antiutopiniame mokslinės fantastikos filme „Gataka“, kur susipažino su savo būsimu vyru Ethan Hawke. Nors Gataka ir nepelnė visuotinio pripažinimo, ją teigiamai įvertino daugelis apžvalgų ir išpopuliarino namų kino rinkaCrazy for Cinema , Gattaca, anglų kalba.. Tąkart kai kurie kritikai buvo ne itin sužavėti Thurman vaidyba, pavyzdžiui, laikraštis „Los Angeles Times“ paminėjo, kad aktorei vaidmuo nelabai tiko dėl filme vyraujančio veikėjų neemocionalumoJack Mathews. The Los Angeles Times, Cautionary Tale in Genetically Pure „Gattaca“, anglų kalba, 24 October 1997. .

Dvi didžiausios kino nesėkmės Thurman ištiko 1997 ir 1998 metais, po jų jos karjerą ištiko krizė. 1997-aisiais Uma atliko Nuodingosios gebenės vaidmenį filme „Betmenas ir Robinas“ (Batman & Robin), ketvirtojoje populiarios franšizės dalyje. Vos pasirodęs kino teatruose, „Betmenas ir Robinas“ tapo viena didžiausių nesėkmių kino istorijoje, o Uma Thurman įvairiose kritikų apžvalgose, tarp jų ir „The New York Times“ bei „Houston Chronicle“ straipsniuose, savo pasirodymu įvertinta kaip sekso simbolis ir prilyginta aktorei Mae WestJanet Maslin. New York Times review, Batman and Robin, anglų kalba, 20 June 1997.Jeff Millar. Houston Chronicle , If you like them busy, this „Batman“ is for you, anglų kalba, 19 June 1997.. 1998-aisiais buvo išleistas kitas, finansiniu požiūriu ir kritika, itin nenusisekęs darbas „Keršytojai“ (The Avengers). CNN kino apžvalgininkas Paul Tatara tiek Thurman vaidybą, tiek patį filmą apibūdino kaip visiškai nuobodų nesusipratimąPaul Tatara. CNN Review, “ ‘The Avengers’ is retro-boring”, anglų kalba, 21 August 1998. . Už abu kūrinius Uma gavo Auksinių aviečių nominacijas. Thurman filmavimų periodą baigė Viktoro Hugo romano „Les Misérables“ ekranizacija, režisuota Bille August, kur ji gavo Fantine vaidmenį.

 Pertrauka, 1998–2002 m. 

Po pirmojo kūdikio gimimo 1998 metais, Thurman kurį laiką nebevaidino dideliuose kino projektuose ir atsidėjo motinystei. Kiti jos vaidmenys buvo mažo biudžeto televiziniuose filmuose, tokiuose kaip „Juosta“, „Vatelis“ ir „Isterinis aklumas“. 2000-aisiais, Niujorko Viešajame teatre, Uma įgarsino kompozitoriaus John Moran kūrinį „Book of the Dead (2nd Avenue)“. Už „Isterinį aklumą“, kurį pati prodiusavo, Thurman pelnė Auksinį Gaublį. Filme ji vaidino 1980-aisiais romantikos ieškančią moterį iš Naujojo Džersio. „San Francisco Chronicle“ apžvalgoje rašoma, jog šis, stiprios ir savimi pasitikinčios moters, vaidmuo Umai ypač tiko, filme ji atrodė itin įsijautusi į rolęCarla Meyer. San Francisco Chronicle , A repulsive beauty in ’80s Jersey Thurman’s histrionics fit „Hysterical Blindness“ well, anglų kalba, 23 August 2002..

 2003 m. – dabartis 

Po penkerių metų pertraukos be didesnių vaidmenų, Uma Thurman sugrįžo 2003-aisiais John Woo filme „Prisiminti pavojinga“ (Paycheck), o vėliau pradėjo bendradarbiauti su Tarantino, kuris ruošėsi kurti „Nužudyti Bilą“ (Kill Bill). Prisiminti pavojinga sulaukė vidutinės finansinės ir kritikos sėkmės, tuo tarpu darbas „Nužudyti Bilą“ pradėjo naują, Thurman karjeros kine, etapą.

Filme „Nužudyti Bilą“, Uma atliko samdomos žudikės Beatrix Kiddo vaidmenį, išsiruošusios atkeršyti buvusiam mylimajam. Tarantino kūrinį parašė specialiai Thurman, vaidmuo jai buvo pasiūlytas per trisdešimtąjį gimtadienį. Tarantino paminėjo, kad aktorė buvo jo mūza, rašant scenarijų, ir Umai pačiai leido susikurti savo personažą, kurį vėliau abu sugalvojo, pamatę vienintelį „Bulvarinio skaitalo“ viršelį – nuotaką, paskendusią kraujyje.

Filmo kūrimas keliems mėnesiams buvo sustabdytas, kai Thurman tapo nėščia, kadangi Tarantino griežtai atsisakė perfilmuoti pirmąją „Nužudyti Bilą“ dalį. Tad visa juosta buvo pagaminta per devynis mėnesius ir nufilmuota penkiose skirtingose šalyse. Svarbiausias „Nužudyti Bilą“ akcentas buvo Thurman vaidyba, kuriai pasiruošti jai prireikė trijų mėnesių kovos menų treniruočių, fechtavimo pamokų ir japonų kalbos mokymosiJamie Malanowski. USA Today, Catching up with Uma Thurman, anglų kalba, 5 October 2003.. Dvejų dalių veiksmo filmas Nužudyti Bilą iš karto tapo kultine klasikaKill Bill box office, anglų kalba. ir puikiai buvo įvertintas kritikų. Šis darbas Umai pelnė dvi Auksinio Gaublio ir tris MTV kino apdovanojimų nominacijas už geriausią moters pasirodymą ir dukart už geriausią kovą. „Rolling Stone“ žurnalas Umą palygino su keršijančia 1940-ųjų Holivudo melodramos gražuole. Jis taip pat citavo Thurman interviu, kuriame ji sako, jog dėl visų išgyvenimų ir žiaurumų, kuriuos patyrė jos veikėja, kūrinys turėtų būti pervadintas į „Nužudyti Umą!“Peter Travers. Rolling Stone, Kill Bill Vol. 2 review, anglų kalba, 2004..

Pagrindinė „Nužudyti Bilą“ veikėja Nuotaka buvo įkvėpta antraeilių Holivudo veiksmo filmų kovotojų. Peržiūrėjusi darbus „Kofi“ (Coffy, vaidino Pam Grier) ir „Glorija“ (Gloria, vaidino Gena Rowlands), Thurman nutarė, jog šių juostų veikėjos yra vienintelės moterys, kurios laikydamos ginklą iš tikrųjų atrodė stiprios ir joms toks įvaizdis tikoMTV News , What Made Kill Bill, anglų kalba, 10 June 2004.. Taigi Uma paprašė Tarantino sukurti jai panašų personažą.

2005 metais, Uma Thurman tapo viena iš geriausiai apmokamų Holivudo aktorių, gaudama 12,5 mln. dolerių už filmąUma Thurman IMDb salary report, anglų kalba. . Pirmuoju jos darbu tais metais, tapo „Būk kietas“ (Be Cool), 1995-ųjų juostos „Kontraktas su neūžauga“ (Get Shorty), tęsinys, kuriame Uma sutiko savo partnerį „Bulvariniame skaitale“, John Travolta. Filme „Būk kietas“, Thurman vaidino muzikos verslo vadovo našlę; šis kūrinys sulaukė prastų kritikų įvertinimų ir surinko mažai lėšų. Vėliau, 2005-aisiais, Thurman suvaidino filme „Mano geriausias meilužis“ (Prime) kartu su Meryl Streep, kur atliko brandžios, 37 metų moters, sužavėjusios 23-ejų vaikiną, vaidmenį. Paskutinė Thurman rolė buvo „Prodiuserių“ (The Producers) perdirbinyje, kuriame ji vaidino Ulą, švedų scenos dainininkę, svajojusią patekti į Brodvėjų. Muzikinėse juostos vietose, prodiuseriai Umą iš pradžių buvo sumanę pakeisti kita, profesionalesne, dainininke, tačiau aktorė griežtai užsispyrė naudoti savo vokaląWENN daily news , anglų kalba, 1 April 2005., nors ir nebuvo patvirtinta, kad visame filme panaudotas jos balsas.

Po sėkmingo karjeros periodo, Thurman pagaliau galėjo sugrįžti prie mėgstamo modelio darbo. Kosmetikos kompanija Lancôme paskyrė ją savo atstove ir Umos Thurman vardu pavadino kelis lūpų šešėlius (kurie buvo parduoti tik Azijoje). 2005-aisiais Uma tapo prancūzų mados namų „Louis Vuitton“ atstove.

2006 m. vasario 7 d. apdovanota Prancūzijos menų ir literatūros ordinu (), jai suteiktas Pranzūzijos menui nusipelniuosio asmens riterio titulas.

2006 metų gegužę, Uma nusipirko teises ekranizuoti Frank Schätzing romaną „Spiečius“ (The Swarm), kuris dabar kuriamas ir turėtų pasirodyti šiais metaisThe Swarm (2008), anglų kalba. .

2006-ųjų liepą, Thurman kartu su Luke Wilson atliko pagrindinį vaidmenį filme „Mano super buvusioji“ (My Super Ex-Girlfriend). Uma vaidino paliktą draugo supermerginą Jenny Johnson, kuri sugalvoja subtiliai atkeršyti. Aktorė už šį darbą gavo 14 mln. dolerių, tačiau juosta visais atžvilgiais nenusisekė. Dar kartą, Thurman vaidyba buvo įvertinta teigiamai, bet pats kūrinys – ne.

2008 metų vasarį, Uma baigė filmuotis romantinėje komedijoje „Atsitiktinė santuoka“ (The Accidental Husband), šalia aktorių Colin Firth ir Jeffrey Dean Morgan. Filme ji vaidino moterį, prieš pat vestuves sužinojusią, kad yra susituokusi su kitu, ir nusprendusią leistis į nuotykį su nepažįstamuoju. Šis darbas apibūdinamas kaip tipiška Holivudinė juosta, bet, pasak Thurman, tokia situacija iš tikrųjų buvo įvykusi NiujorkeUma Thurman video interview , anglų kalba, February 2008..

2008 m. vasarą baigė filmuotis britų televizijos filme „My Zinc Bed“, kuriame suvaidino nuo kokaino priklausančią moterį.

2009 m. filmavosi mažo biudžeto juostoje „Motinystė“ (Motherhood). Šiuo metu ruošiasi 1950 metais išleistos knygos „Eloiza Paryžiuje“ kino adaptacijai, kur vaidins Eloizos auklę. Režisierius Charles Shyer, filmas pasirodys 2010 metais.

Bolivudo režisierius Vishal Bhardwaj pranešė kviesiantis Thurman vaidinti šalia Hrithik Roshan, biografinėje juostoje apie aktorės Nadiros gyvenimą. Kūrinys vis dar yra priešgamybinėje stadijoje. Thurman yra išreiškusi norą suvaidinti Marleną Dytrich arba Gretą GarboTanya Palta. Our Bollywood , Uma Thurman And Hrithik Roshan In Vishal Bharadwaj’s Next!, anglų kalba, 2007 gegužės 2..

 Asmeninis gyvenimas 
 Asmeniniai santykiai ir šeima 

Po „Pavojingų ryšių“ premjeros, norėdama išvengti žiniasklaidos dėmesio, Thurman gyveno Londone, kur pradėjo susitikinėti su režisieriumi Phil Joanou, tuo metu baigusiu kurti filmą apie grupę „U2“ – „Rattle and Hum“ (1988). Lankydamasi jo naujausios juostos „Nuolankumo būsena“ (State of Grace) filmavimo aikštelėje, Uma sutiko anglų aktorių Gary Oldman. 1990-aisiais jie akimirksniu susituokė, tačiau santuoka tetruko dvejus metus, nes dėl įtemptų filmavimosi tvarkaraščių, abu mažai laiko praleisdavo kartu.

1998 m. gegužės 1-ąją, Uma Thurman ištekėjo už aktoriaus Ethan Hawke, kai jiedu susitiko „Gataka“ filmavimo aikštelėje, vėliau jis skyrė Umai savo romaną „To Karuna“. Prieš įsipareigojant, Hawke net kelis kartus siūlė jai susituokti; viename interviu Thurman prisipažino, jog jų vedybos greitai įvyko dėl nėštumo – gegužės 1-ąją Uma laukėsi jau septintą mėnesįWENN. Cinema.com, anglų kalba, 29 August 2001. . Pora turi du vaikus, dukterį Maya Ray Thurman-Hawke (g. 1998 m. liepos 7 d.) ir sūnų Levon Roan Thurman-Hawke (g. 2002 m. sausio 15 d.).

2003-aisiais Thurman ir Hawke išsiskyrė, o 2004 metais teisme įvyko oficialios jų skyrybos. Daugybė informacijos šaltinių pranešė, jog aktorių skyrybų priežastimi tapo Hawke neištikimybė su Kanados modeliu Jen Perzow. Šis tai paneigė, sakydamas, kad dėl visko buvo kaltas užimtas jų darbo grafikasSarah Hall. E! Online, “Ethan Hawke: Why We Split”, anglų kalba, 5 March 2004.. Per Oprah Winfrey Šou, Thurman užsiminė, jog viskas įvyko tiesiog dėl netinkamų aplinkybių, Hawke jų santuokos pabaigoje buvo viskuo nusivylęsStephen M. Silverman. People.com , “Uma Calls Split from Ethan ‘Excruciating’”, anglų kalba, 7 October 2005..

Žiniasklaidoje dažnai pasirodydavo gandų, jog Thurman palaiko slaptus ryšius su Quentin Tarantino, kuris ją vadina didžiąja savo įkvėpėja. Tačiau 2004-aisiais, „Rolling Stone“ žurnalo interviu jiedu tai griežtai paneigė, nors Tarantino vienąkart buvo užsiminęs apie romantiškus jų santykius, sakydamas, jog to nei neigia, nei neneigia.

Uma Thurman šiuo metu gyvena Haid parke, Niujorke. Ji taip pat turi namą Niujorko priemiestyje Grinviče. 2004-aisiais aktorė pradėjo susitikinėti su viešbučių savininku Andre Balazs, 2007 metais jie išsiskyrėKathy Ehrich Dowd. People.com , „Uma Thurman Stands by Her Man“, anglų kalba, 25 October 2006.. 2007-ųjų spalį buvo pranešta, kad Turman susižadėjusi su buvusiu supermodelio Elle Macpherson partneriu, Rizikos draudimo fondų finansininku Arpad Busson. Uma tai paneigė ir pasakė, jog jiedu neturi jokių vedybinių planųEntertainment News, Celebrity Gossip and Hollywood Rumors. TMZ.com, Uma Thurman Is NOT Engaged, anglų kalba, 10 October 2007. .

Nors Thurman buvo užauginta budiste ir vis dar išpažįsta šį tikėjimą, ji save laiko agnostike.

 Politinės nuostatos ir labdaringa veikla 

Uma Thurman domisi politinėmis ir socialinėmis problemomis, nemažai laiko skiria joms spręsti. Ji palaiko Jungtinių Valstijų Demokratų partiją ir aukoja lėšas John Kerry, Hillary Clinton bei Joseph Driscoll kampanijomsNews Meat , Uma Thurman’s Federal Campaign Contribution Report, anglų kalba.. Thurman yra ginklų kontrolės įstatymo šalininkė, 2000-aisiais ji dalyvavo Marie Claire kampanijoje prieš ginklų ir smurto naudojimą („End Gun Violence Now“) Jungtinėse ValstijoseWorld Entertainment News Network , Stars Join Forces To Ban Guns, anglų kalba, 4 December 2000.. Uma taip pat dalyvavo pasaulinio organizacijų tinklo „Suplanuota tėvystė“ (Planned Parenthood) judėjime “March for Women’s Lives”, palaikiusiame abortų teisėtumąAll-star Celebrity Coalition to March for Women’s Lives in Washington, DC , anglų kalba, 12 April 2004.. Thurman yra Niujorke ir Bostone veikiančios, ne pelno siekiančios, organizacijos Room to Grow, teikiančios pagalbą skurdžioms šeimoms ir benamiams vaikams, valdybos narė. Šiuo metu Thurman priklauso Tibet House Patikėtinių tarybai.

2007-aisiais, kartu su aktoriumi Kevin Spacey, Uma Thurman vedė Nobelio taikos premijos koncertą Norvegijoje, Osle.

 Filmografija 
 Metai  Lietuviškas pavadinimas  Originalus pavadinimas  Vaidmuo 1988  Pavojingi ryšiai  Dangerous Liaisons  Cécile de Volanges 1988  Pabučiuok tėtį šiąnakt  Kiss Daddy Goodnight  Laura 1988  Barono Miunhauzeno nuotykiai  The Adventures of Baron Munchausen  Venus/Rose 1990  Henris ir Džuna  Henry & June  June Miller 1990  Ten, kur širdis  Where the Heart Is  Daphne McBain 1991  Robinas Hudas  Robin Hood  Maid Marian 1992  Galutinis tyrimas  Final Analysis  Diana Baylor 1992  Dženifer 8  Jennifer 8  Helena Robertson 1993  Pasiutęs Šuo ir Glorija  Mad Dog and Glory  Glory 1994  Bulvarinis skaitalas  Pulp Fiction  Mia Wallace 1995  Mėnuo prie ežero  A Month by the Lake  Miss Beaumont 1996  Tiesa apie kates ir šunis  The Truth About Cats & Dogs  Noelle 1997  Gataka  Gattaca  Irene Cassini 1997  Betmenas ir Robinas  Batman & Robin  Dr. Pamela Isley/Poison Ivy 1998  Vargdieniai  Les Misérables  Fantine 1998  Keršytojai  The Avengers  Emma Peel 1999  Švelnus ir šiurkštus  Sweet and Lowdown  Blanche 2000  Vatelis  Vatel  Anne de Montausier 2000  Auksinė taurė  The Golden Bowl  Charlotte Stant 2001  Juosta  Tape  Amy Randall 2002  Isterinis aklumas  Hysterical Blindness  Debby Miller 2003  Prisiminti pavojinga  Paycheck  Dr. Rachel Porter 2003  Nužudyti Bilą. 1 dalis  Kill Bill Volume 1  The Bride/Black Mamba 2004  Nužudyti Bilą. 2 dalis  Kill Bill Volume 2  Beatrix Kiddo/The Bride/Mommy/Black Mamba 2005  Būk kietas  Be Cool  Edie Athens 2005  Mano geriausias meilužis  Prime  Rafi Gardet 2005  Prodiuseriai  The Producers  Ulla 2006  Mano super buvusioji  My Super Ex-Girlfriend  Jenny Johnson/G-Girl 2007  Atsitiktinė santuoka  The Accidental Husband  Emma Lloyd 2008  Mano cinkuota lova  My Zinc Bed  Elsa Quinn 2009  Motinystė  Motherhood  Eliza Welsh

 Išnašos 

 Nuorodos 

 IMDb įrašas: trumpa aktorės biografija, citatos, filmografija ir apdovanojimai bei nominacijos (anglų kalba)
 Yahoo Movies įrašas: Umos Turman biografija, filmografija, apdovanojimai ir nominacijos, nuotraukų galerija  (anglų kalba)
 Obuolys.lt įrašas: filmografija, naujienos 
 KINAS.INFO: Uma Thurman biografija, naujienos, fotogalerija 
 Tiscali.uk - Films & TV: Uma Thurman biography  (išsami Umos Turman biografija anglų kalba)
 Cosmopolitan.lt: Kovingoji nuotaka Uma Thurman (straipsnis apie Umą Thurman – biografinės aktorės detalės, įdomybės ir garsių Holivudo žmonių nuomonės apie ją)

Kategorija:JAV aktoriai